turjo4nis/wikipedia-bn-dump-20250701 huggingface dataset:
নিজনি নভোগোরোদ মেট্রো

নিজনি নভোগোরোদ মেট্রো () রাশিয়ার চতুর্থ বৃহত্তম শহর নিজনি নভোগোরোদকে সেবা প্রদানকারী দ্রুত পরিবহন ব্যবস্থা। ১৯৮৫ সালে চালু হওয়া এই মেট্রোতে ১৩টি স্টেশন আছে। লাইনগুলির মোট দৈর্ঘ্য ১৫.৩ কিলোমিটার।

রাশিয়ার দ্রুতগামী গণপরিবহন ব্যবস্থা
জন ম্যাডেন (পরিচালক)

জন ফিলিপ ম্যাডেন (ইংরেজি ভাষায়: John Philip Madden) (জন্ম: ৮ই এপ্রিল, ১৯৪৯) ইংরেজ চলচ্চিত্র, টেলিভিশন, মঞ্চ এবং বেতার পরিচালক। ব্রিটিশ স্বাধীন চলচ্চিত্রের মাধ্যমে কর্মজীবন শুরু করেছিলেন। স্নাতক ডিগ্রি লাভ করেন সিডনি সাসেক্সের ইউনিভার্সিটি অফ কেমব্রিজ থেকে, ১৯৭০ সালে। তার পড়াশোনার বিষয় ছিল ইংরেজি সাহিত্য। স্নাতক হওয়ার পরপরই শার্লক হোম্‌স এবং ইনস্পেক্টর মোর্স সিরিয়ালগুলোর কয়েকটি পর্বের মাধ্যমে টেলিভিশনে কাজ করা শুরু করেন। এ পর্যন্ত তার সবচেয়ে বড় অর্জন শেক্সপিয়ার ইন লাভ সিনেমা পরিচালনা করা। ১৯৯৯ সালের অস্কার উৎসবে এই সিনেমা সেরা চলচ্চিত্র হিসেবে একাডেমি পুরস্কার অর্জন করে।

চলচ্চিত্রসমূহ

বহিঃসংযোগ 
 

১৯৪৯-এ জন্ম
ইংরেজ চলচ্চিত্র পরিচালক
ইংরেজ টেলিভিশন পরিচালক
ইংরেজ মঞ্চ পরিচালক
বাফটা বিজয়ী
জীবিত ব্যক্তি
এইচআর ৮৭৯৯

এইচআর ৮৭৯৯ (ইংরেজি ভাষায়: HR 8799) সূর্য থেকে ১২৯ আলোকবর্ষ দূরে অবস্থিত একটি গামা ডোরাডাস বিষম তারা। এর অবস্থান পক্ষীরাজ মণ্ডলে। উজ্জ্বল তারা তালিকা-তে অনুসৃত নিয়ম অনুযায়ীই তারাটির এমন নাম রাখা হয়েছে। ২০০৮ সালের নভেম্বরে Herzberg Institute of Astrophysics এর Christian Marois এবং তার সহকর্মীরা ঘোষণা করেন যে, তারা এই তারাকে কেন্দ্র করে আবর্তিত তিনটি গ্রহকে সরাসরি পর্যবেক্ষণ করেছেন। এই পর্যবেক্ষণের কাজে হাওয়াই দ্বীপপুঞ্জে অবস্থিত কেক এবং জেমিনি দুরবিন ব্যবহৃত হয়েছে। এই তিন গ্রহের সর্ববহিঃস্থটি সৌরজগৎের কাইপার বেষ্টনীর মতই একটি ধূলিময় বেষ্টনীর ভেতরের প্রান্ত ঘেষে আবর্তিত হচ্ছে। সৌরজগৎ থেকে ৩০০ আলোকবর্ষের কম দূরত্বের মধ্যে কোন তারার চারপাশে এতো উজ্জ্বল বেষ্টনী পাওয়া যায়নি। ধারণা করা হচ্ছে, এর ভেতরের দিকে পার্থিব গ্রহের জগৎ থাকবে।

গ্রহসমূহ 

এ-ধরনের প্রধান ধারার তারা
গামা ডোরাডাস বিষম তারা
পক্ষীরাজ মণ্ডল
এইচডি ও এইচডিই বস্তু
এইচআইপি বস্তু
গ্রহ ব্যবস্থা
এ-ধরণের প্রধান ধারার তারা
মৎসমুখ

মৎসমুখ (ইংরেজি ভাষায়: Fomalhaut; আরবি ভাষায়: فم الحوت) দক্ষিণ মীন মণ্ডলের সবচেয়ে বড় তারা। এটি পৃথিবীর আকাশে দৃশ্যমান সবচেয়ে উজ্জ্বল তারাগুলোর একটি। এর আন্তর্জাতিকভাবে গৃহীত নাম হচ্ছে ফোমালহট বা ফোমালট। কিন্তু ইংরেজি নামটি প্রকৃতপক্ষে আরবি فم الحوت থেকে এসেছে। আরবিতে এই শব্দের অর্থ তিমির মুখ। এই আরবি নাম থেকেই ভারতবর্ষে মৎসমুখ নাম চয়ন করা হয়েছে। এটা এ-ধরনের প্রধান ধারার তারা। পৃথিবী থেকে এর দূরত্ব ২৫ আলোকবর্ষ বা ৭.৭ পারসেক।

২০০০ সালের মার্চ মাস পর্যন্ত মৎসমুখ ও নদীমুখ ছিল খ-গোলকে অবস্থিত এমন দুটি প্রধম মানের তারা যারা গোলকের অন্য যেকোন প্রথম মানের তারা থেকে সর্বাধিক দূরত্বে অবস্থান করে। কিন্তু পরবর্তীকালে অবস্থার পরিবর্তন হয়েছে। পর্যবেক্ষণের মাধ্যশে জানা গেছে বর্তমানে খ-গোলকের সবচেয়ে বিচ্ছিন্ন প্রথম মানের তারা হচ্ছে জ্যেষ্ঠা যা বৃশ্চিক রাশিতে অবস্থিত।

২০০৮ সালের নভেম্বরে Herzberg Institute of Astrophysics এর Christian Marois এবং তার সহকর্মীরা ঘোষণা করেন যে, তারা এই তারাকে কেন্দ্র করে আবর্তিত একটি গ্রহকে সরাসরি পর্যবেক্ষণ করেছেন। এই পর্যবেক্ষণের কাজে হাওয়াই দ্বীপপুঞ্জে অবস্থিত কেক এবং জেমিনি দুরবিন ব্যবহৃত হয়েছে।

গ্রহজগৎ

তথ্যসূত্র

বহিঃসংযোগ 
 
 
 Preprint of planet discovery paper

বেয়ার বস্তু
দক্ষিণ মীন মণ্ডল
বিষম তারা
এ-ধরনের প্রধান ধারার তারা
গ্রহ ব্যবস্থা
এ-ধরণের প্রধান ধারার তারা
কে-ধরণের প্রধান ধারার তারা
আরবি শব্দ ও বাক্যাংশ
সুলতানপুর ইউনিয়ন, রাউজান

সুলতানপুর বাংলাদেশের চট্টগ্রাম জেলার অন্তর্গত রাউজান উপজেলার একটি সাবেক ইউনিয়ন।

আয়তন 
সুলতানপুর ইউনিয়নের আয়তন ছিল ২,৮০৪ একর (১১.৩৫ বর্গ কিলোমিটার)।

প্রশাসনিক এলাকা 
সুলতানপুর ইউনিয়ন ছিল রাউজান উপজেলার আওতাধীন ৫নং ইউনিয়ন পরিষদ। তবে রাউজান পৌরসভা প্রতিষ্ঠার পর এ ইউনিয়নের সম্পূর্ণ অংশ পৌরসভার আওতাধীন হওয়ায় ইউনিয়ন পরিষদ কার্যক্রম বর্তমানে বিলুপ্ত।

দর্শনীয় স্থান 
· সুলতানপুর দরবার শরীফ

আরও দেখুন 
 রাউজান পৌরসভা
 রাউজান উপজেলা

তথ্যসূত্র

বহিঃসংযোগ 

রাউজান উপজেলার বিলুপ্ত ইউনিয়ন
বাংলাদেশের বিলুপ্ত ইউনিয়ন
ফ্রঁ

ফ্রঁ (ফ্রাংক; ₣) অনেকগুলি আধুনিক রাষ্ট্রের মুদ্রার নাম। এটি একদা কেবল ফ্রান্স, বেলজিয়াম, লুক্সমবুর্গ, অ্যান্ডোরা এবং মোনাকোর মুদ্রার নাম ছিল। বর্তমানে এসব দেশে আর ফ্রঁ প্রচলিত নেই, কিন্তু সুইস ফ্রঁ সুইজারল্যান্ড ও লিশটেনষ্টাইনে, এবং আফ্রিকার বেশ কিছু দেশ যারা অতীতে ফ্রান্স ও বেলজিয়ামের প্রাক্তন উপনিবেশ ছিল, তাদের মুদ্রার নামে ফ্রঁ ব্যবহার করা হয়।

ফ্রান্সের রাজা ২য় জন ১৩৬০ সালে প্রথম একটি স্বর্ণমুদ্রার আকারে ফ্রঁ-র প্রচলন করেন। মুদ্রাটির উপরে লাতিন ভাষাতে মুদ্রিত ছিল: Johannes Dei Gratia Francorum Rex (ইয়োহান্নেস্‌ দেই গ্রাতিয়া ফ্রাংকোরুম্‌ রেক্স্‌ "জন, ঈশ্বরের দয়ায় ফ্রাংকদের রাজা")। ১৫শ শতকের মাঝামাঝি নাগাদ এই ফ্রঁ-টি অপ্রচলিত হয়ে পড়ে কিন্তু পরবর্তী ফরাসি মুদ্রাগুলিতে নামটি ব্যবহার করা হতে থাকে। ১৯৯৯ সাল থেকে আইনগতভাবে এবং ২০০২ সাল থেকে কার্যকরীভাবে ফ্রান্স, বেলজিয়াম, লুক্সেমবুর্গ ও মোনাকোতে ফরাসি ফ্রঁ-র বদলে ইউরো ব্যবহার করা শুরু হয়। তবে সুইজারল্যান্ডের অর্থনৈতিক প্রতিষ্ঠানগুলির কারণে আজও ফ্রঁ একটি শক্তিশালী মুদ্রা।

১ ফ্রঁ-কে সাধারণত ১০০ ভাগে ভাগ করা হয় যার নাম সঁতিম (centime)।

ইউরোপের মুদ্রা
মূল্যবোধ (মুদ্রা)
একোল নর্মাল সুপেরিয়র

একোল নর্মাল সুপেরিয়র () ফ্রান্সের প্যারিস শহরে অবস্থিত একটি উচ্চশিক্ষা প্রতিষ্ঠান। এটি ১৭৯৪ সালে একটি শিক্ষক প্রশিক্ষণ কেন্দ্র হিসেবে প্রতিষ্ঠিত হয়। বর্তমানে এখান থেকে কিছু ছাত্র পাশ করে শিক্ষক হলেও বেশির ভাগ ছাত্র পড়াশোনা শেষ করে বিশ্ববিদ্যালয়ে অধ্যাপনার কাজে কিংবা সরকারী চাকুরিতে যোগদান করে। বিদ্যালয়টি প্যারিসের শিক্ষা ও সংস্কৃতির বিখ্যাত কেন্দ্র পশ্চিম তীর এলাকাতে অবস্থিত। মূল ক্যাম্পাসটি প্যারিসের ৫ম আরোঁদিসমঁ এলাকার উল্ম সড়কে (rue d'Ulm) অবস্থিত।

একোল নর্মাল সুপেরিয়রে স্নাতক ও স্নাতকোত্তর উভয় ধরনের পড়াশোনার জন্যই ব্যবস্থা আছে। এখানে গণিত, কম্পিউটার বিজ্ঞান, পদার্থবিজ্ঞান, জীববিজ্ঞান, রসায়ন, ভূবিজ্ঞান, আধুনিক সাহিত্য, বিদেশী ভাষা, চিরায়ত পাঠ, দর্শন, ইতিহাস, ভূগোল এবং সামাজিক বিজ্ঞানসমূহের জন্য ডিপার্টমেন্ট আছে। বিদ্যালয়টি ফ্রান্সের গ্রঁত একোল বা সবচেয়ে মর্যাদাপূর্ণ উচ্চশিক্ষা প্রতিষ্ঠানগুলির একটি। ভর্তি হতে ইচ্ছুক ছাত্রদেরকে মাধ্যমিক স্কুল পর্যায় পাস করে অত্যন্ত প্রতিযোগিতামূলক পরীক্ষায় অবতীর্ণ হতে হয়। বেশির ভাগ প্রার্থী মাধ্যমিক বিদ্যালয় পাস করার পর আরও দুই থেকে তিন বছর এই পরীক্ষার জন্য প্রস্তুতি নেয়।

একোন নর্মাল সুপেরিয়রের ছাত্ররা পড়াশোনা চলাকালীন অবস্থায় বৃত্তি পায়। পড়াশোনার বিষয়বস্তু নির্বাচনের ব্যাপারে তাদের যথেষ্ট স্বাধীনতা আছে। এ ব্যাপারে স্কুল থেকে সম্প্রতি পাস করা প্রাক্তন ছাত্ররা তাদেরকে সাহায্য করে।

একোল নর্মাল সুপেরিয়র থেকে উত্তীর্ণ বিখ্যাত ছাত্রদের মধ্যে আছেন দার্শনিক জঁ-পল সার্ত্র্‌ ও অঁরি বের্গসন, রসায়নবিদ ও জীববিজ্ঞানী লুই পাস্তুর এবং রাজনৈতিক নেতা লেওঁ ব্লুম।

তথ্যসূত্র 

ফ্রান্সের শিক্ষাপ্রতিষ্ঠান
প্যারিস বিশ্ববিদ্যালয়
কিয়েভ মেট্রো

কিয়েভ মেট্রো (ইউক্রেনীয় ভাষায়: Київський метрополітен ক্যিয়িভ়্‌স্ক্যিই মেত্রোপলিতেন্‌) ইউক্রেনের রাজধানী কিয়েভকে সেবা প্রদানকারী একটি দ্রুত পরিবহন ব্যবস্থা। সোভিয়েত ইউনিয়নের ৩য় মেট্রো হিসেবে (মস্কো ও সেন্ট পিটার্সবার্গের পরে) ১৯৬১ সালে এটি চালু হয়। বর্তমানে এটি দৈনিক প্রায় ১৭ লক্ষ যাত্রী পরিবহন করে, যা কিয়েভ শহরের মোট পরিবহন ভারের এক-তৃতীয়াংশ। এর আর্সেনালনা স্টেশনটি বিশ্বের সবচেয়ে গভীর মেট্রো স্টেশনগুলির একটি; এটি ভূগর্ভে ১০২ মিটার গভীরে অবস্থিত।

ইউক্রেনের দ্রুতগামী গণপরিবহন ব্যবস্থা
অল কোয়ায়েট অন দ্য ওয়েস্টার্ন ফ্রন্ট (১৯৩০-এর চলচ্চিত্র)

অল কোয়ায়েট অন দ্য ওয়েস্টার্ন ফ্রন্ট () লুইস মাইলস্টোন পরিচালিত যুদ্ধবিরোধী চলচ্চিত্র যা ১৯৩০ সালে মার্কিন যুক্তরাষ্ট্রে মুক্তি পায়। এরিক মারিয়া রেমার্ক এর উপন্যাস Im Westen nichts Neues (অল কোয়ায়েট অন দ্য ওয়েস্টার্ন ফ্রন্ট) অবলম্বনে এই সিনেমা নির্মীত হয়েছে। চরিত্রায়ন অবশ্য মার্কিন অভিনেতারাই করেছেন। তাই প্রেক্ষিত জার্মান হলেও এই সিনেমার জার্মান যোদ্ধারা ইংরেজিতেই কথা বলেছেন।

কাহিনীসংক্ষেপ 
এই সিনেমাকে প্রথম বিশ্বযুদ্ধের আদর্শ রূপায়ণ হিসেবে বিবেচনা করা হয়। যুদ্ধের মূলধারাকে নিষ্ঠার সাথে অনুসরণ করার জন্যই এই সিনেমা ইতিহাসে বিখ্যাত হয়ে আছে। অ্যামেরিকান ফিল্ম ইনস্টিটিউট তাদের সর্বকালের সেরা ১০০ মার্কিন চলচ্চিত্রের তালিকায় এই একে ৫৪ নম্বরে স্থান দিয়েছিলো। অবশ্য ২০০৭ সালে নতুনভাবে প্রকাশিত তালিকা থেকে এটা বাদ পড়েছে। পরবর্তীতে ২০০৮ সালে এএফআই ১৫০০ চলচ্চিত্রমোদীর ভোটাভুটির ভিত্তিতে সেরা ১০টি জনরে সেরা ১০টি করে মার্কিন ক্লাসিক সিনেমার নাম প্রকাশ করে। এই তালিকায় সর্বকালের সেরা ১০টি মার্কিন এপিক সিনেমার তালিকায় অল কোয়ায়েট অন দ্য ওয়েস্টার্ন ফ্রন্ট ৭ নম্বরে স্থান পেয়েছে। ১৯৯০ সালে ইউনাইটেড স্টেট্‌স লাইব্রেরি অফ কংগ্রেস তাদের জাতীয় ফিল্ম রেজিস্ট্রিতে একে অন্তর্ভুক্ত করেছে। মুক্তির সময়ও এই সিনেমা প্রশংসিত হয়েছিলো। সেরা ছবি এবং সেরা পরিচালকের একাডেমি পুরস্কার অর্জনই তার প্রমাণ।

অভিনয়ে 
 লুইস ভোলহেম
 লিউ আয়ার্স

পুরস্কার এবং সন্মাননা 

১৯২৯–৩০ একাডেমি পুরস্কার

তথ্যসূত্র

বহিঃসংযোগ 

 
 
 
 
 
 Two speeches from the film in text, audio, video from AmericanRhetoric.com

১৯৩০-এর চলচ্চিত্র
১৯৩০-এর দশকের নাট্য চলচ্চিত্র
ইংরেজি ভাষার চলচ্চিত্র
জার্মান ভাষার চলচ্চিত্র
ফরাসি ভাষার চলচ্চিত্র
মার্কিন যুদ্ধভিত্তিক চলচ্চিত্র
যুদ্ধবিরোধী চলচ্চিত্র
প্রথম বিশ্বযুদ্ধ সম্পর্কে যুদ্ধবিরোধী চলচ্চিত্র
পাশ্চাত্য ফ্রন্ট চলচ্চিত্র (প্রথম বিশ্বযুদ্ধ)
শ্রেষ্ঠ পরিচালনা বিভাগে একাডেমি পুরস্কার বিজয়ী চলচ্চিত্র
মার্কিন সাদাকালো চলচ্চিত্র
লুইস মাইলস্টোন পরিচালিত চলচ্চিত্র
ইউনিভার্সাল পিকচার্সের চলচ্চিত্র
যুদ্ধের মহাকাব্যিক চলচ্চিত্র
শ্রেষ্ঠ চলচ্চিত্র বিভাগে একাডেমি পুরস্কার বিজয়ী
বিবাচনকৃত চলচ্চিত্র
১৯৩০-এর দশকের ঐতিহাসিক চলচ্চিত্র
মার্কিন যুদ্ধভিত্তিক নাট্য চলচ্চিত্র
মার্কিন মহাকাব্যিক চলচ্চিত্র
১৯৩০-এর দশকের ইংরেজি ভাষার চলচ্চিত্র
মার্কিন যুক্তরাষ্ট্রের জাতীয় চলচ্চিত্রের তালিকাভুক্তি চলচ্চিত্র
চলচ্চিত্র বিতর্ক
চলচ্চিত্রে অশ্লীলতা বিতর্ক
১৯৩০-এর দশকের মার্কিন চলচ্চিত্র
লুইস মাইলস্টোন

লুইস মাইলস্টোন (ইংরেজি ভাষায়: Lewis Milestone) (৩০শে সেপ্টেম্বর, ১৮৯৫ - ২৫শে সেপ্টেম্বর, ১৯৮০) একাডেমি পুরস্কার বিজয়ী মার্কিন চলচ্চিত্র পরিচালক। তার করা সবচেয়ে বিখ্যাত সিনেমাগুলো হচ্ছে টু অ্যারাবিয়ান নাইট্‌স (১৯২৭), অল কোয়ায়েট অন দ্য ওয়েস্টার্ন ফ্রন্ট (১৯৩০), দ্য জেনারেল ডাইড অ্যাট ডন (১৯৩৬) এবং মিউটিনি অন দ্য বাউন্টি (১৯৬২)। তিনি দুই দুইবার সেরা পরিচালক হিসেবে অস্কার লাভ করেন। এছাড়া আরও দুইবার মনোনয়ন লাভ করেছিলেন।

একাডেমি পুরস্কার 
 ১৯২৯ - টু অ্যারাবিয়ান নাইট্‌স
 ১৯৩০ - অল কোয়ায়েট অন দ্য ওয়েস্টার্ন ফ্রন্ট
 ১৯৩১ (মনোনয়ন) - দ্য ফ্রন্ট পেইজ
 ১৯৪০ (মনোনয়ন) - অফ মাইস অ্যান্ড মেন

বহিঃসংযোগ 
 
 

১৮৯৫-এ জন্ম
১৯৮০-এ মৃত্যু
মার্কিন চলচ্চিত্র পরিচালক
মার্কিন চলচ্চিত্র প্রযোজক
মার্কিন পুরুষ চিত্রনাট্যকার
শ্রেষ্ঠ পরিচালনা বিভাগে একাডেমি পুরস্কার বিজয়ী
২০শ শতাব্দীর মার্কিন চিত্রনাট্যকার
২০শ শতাব্দীর মার্কিন পুরুষ লেখক
ব্লেড রানারের বিষয়বস্তু

ব্লেড রানারে প্যারানয়া একটি গুরুত্বপূর্ণ স্থান অধিকার করে আছে। ২০১৯ সালের লস এঞ্জেলেসে যখন বৃষ্টি পড়তে শুরু করে তখন থেকেই এই প্যারানয়া তথা নির্যাতন ভ্রমের সূচনা। পুরো সিনেমা জুড়েই তা বিরাজ করে এবং দর্শকদের মনে বিভিন্ন সন্দেহের উদ্রেক করে। নির্যাতন ভ্রমের মতই দর্শকরা এক ধরনের ভ্রম বা অনিশ্চয়তার মধ্যে পতিত হয়।

ব্লেড রানারের ক্ষেত্রে প্যারানয়াকে নির্যাতন ভ্রম না বলে বরং "অনুপ্রবেশ ভ্রম" বলা যায়। রেপ্লিক্যান্টরা পৃথিবীতে প্রবেশ করেছে। এই ঘটনায় সবাই সোচ্চার হয়ে গেছে। তাদের অনুপ্রবেশের উদ্দেশ্য কেউ স্পষ্ট না জানলেও সবাই খারাপ কিছু একটা ধরে নিচ্ছে। রেপ্লিক্যান্টদের ধরার জন্য "ভয়েট-কাম্প্‌ফ টেস্ট" নামে একটা পরীক্ষা শুরু করা হয়েছে। আন্ডারকাভার পুলিশ ও সিনিয়র ব্লেড রানার হল্ডেন যখন প্রথম লিয়ন নামক এক রেপ্লিক্যান্টের উপর এই টেস্ট চালাতে শুরু করে তখনই অনুপ্রবেশ ভ্রমের বিষয়টা চোখে পড়ে।

ব্লেড রানার
বৈজ্ঞানিক কল্পকাহিনীর বিষয়
হো ভাষা

হো ভাষা, বিহার হো বা লংকা কোল নামেও পরিচিত, অস্ট্রো-এশীয় ভাষাপরিবারের একটি মুন্ডা ভাষা, যা প্রধানত ভারতে ও বাংলাদেশে প্রচলিত। প্রায় ১০ লক্ষ লোক ভাষাটিতে কথা বলে। ভাষাটি দেবনাগরী বা বরং ক্ষিতি লিপিতে লেখা হয়। হো জাতির লোকেরা এই ভাষাতে কথা বলে।

আরও পড়ুন 
 Deeney, J. J. (1991). Introduction to the Ho language: [learn Ho quickly and well]. Chaibasa: Xavier Ho Publications. 
 Burrows, L. (1980). The grammar of the Ho language: an eastern Himalayan dialect. New Delhi: Cosmo. 
 Deeney, J. J. (1975). Ho grammar and vocabulary. Chaibasa: Xavier Ho Publications.
 Deeney, J. J. (1978). Ho-English Dictionary. Chaibassa: Xavier Ho Publications.
 Anderson, Gregory D. S., Toshiki Osada and K. David Harrison. "Ho and the other Kherwarian Languages" In Gregory Anderson (ed.) Munda Languages. (2008). Routledge.

বহিঃসংযোগ 
 The Ho language webpage by K. David Harrison, Swarthmore College
 Ethnologue report for the Ho language

মুন্ডা ভাষা
ভারতের ভাষা
বাংলাদেশের ভাষা
ভারতের বিপন্ন ভাষা
ঝাড়খণ্ডের ভাষা
ওড়িশার ভাষা
দেবনাগরী লিপিতে লেখা ভাষা
হাকা চিন ভাষা

হাকা চিন ভাষা পূর্ব ভারত, মিয়ানমার ও বাংলাদেশে প্রচলিত একটি তিব্বতি-বর্মী ভাষা যাতে প্রায় সাড়ে চার লক্ষ লোক কথা বলে।  এদের মধ্যে ২ হাজার জোখুয়া ভাষা এবং ৬০ হাজার লাই ভাষাভাষী লোককেও গণনায় ধরা হয়েছে।

হাকা চিনের তরুণ বক্তাদের মধ্যে সাক্ষরতার হার বেশি। ভাষাটি লাতিন লিপিতে লেখা হয়। ১৯৮০ ও ১৯৯০-এর দশকে ভাষাটিতে বাইবেল অনুবাদ করা হয়। ভাষাটির তিনটি উপভাষা আছে --- ক্লাংক্লাং, জোখুয়া এবং শোনশে।

সহায়ক গ্রন্থপঞ্জি 
 Bedell, George. 1997. "Causatives and clause union in Lai (Chin)."

তথ্যসূত্র

ভারতের ভাষা
মায়নমারের ভাষা
বাংলাদেশের ভাষা
তিব্বতি-বর্মী ভাষা
মিজোরামের ভাষা
মিয়ানমারের ভাষা
হ্নীলা ইউনিয়ন

হ্নীলা বাংলাদেশের কক্সবাজার জেলার অন্তর্গত টেকনাফ উপজেলার একটি ইউনিয়ন।

আয়তন 
হ্নীলা ইউনিয়নের আয়তন ১৬,৪৮৬ একর (৬৬.৭২ বর্গ কিলোমিটার)।

জনসংখ্যা 
২০২২ সালের পরিসংখ্যান অনুযায়ী হ্নীলা ইউনিয়নের লোকসংখ্যা ৬২,৪৬৮ জন। এর মধ্যে ৬০,১২৯জন মুসলিম, ১৫০০জন হিন্দু, ৮৩৩জন বৌদ্ধ, ৫জন খ্রিস্টান ও ১জন অন্যান্য ধর্মের অনুসারী।

অবস্থান ও সীমানা 
টেকনাফ উপজেলার পূর্বাংশে হ্নীলা ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ২০ কিলোমিটার। এ ইউনিয়নের উত্তরে হোয়াইক্যং ইউনিয়ন, পশ্চিমে হোয়াইক্যং ইউনিয়ন ও টেকনাফ সদর ইউনিয়ন, দক্ষিণে টেকনাফ সদর ইউনিয়ন এবং পূর্বে নাফ নদী ও মায়ানমারের রাখাইন প্রদেশ(পূর্বে যাকে আরাকান নামে অভিহিত করা হত) অবস্থিত।

প্রশাসনিক কাঠামো 
হ্নীলা ইউনিয়ন টেকনাফ উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম টেকনাফ মডেল থানার আওতাধীন। এ ইউনিয়ন জাতীয় সংসদের ২৯৭নং নির্বাচনী এলাকা কক্সবাজার-৪ এর অংশ। ওয়ার্ডভিত্তিক এ ইউনিয়নের গ্রামগুলো হল:

শিক্ষা ব্যবস্থা 
হ্নীলা ইউনিয়নের সাক্ষরতার হার ৬৮.৯২%। এ ইউনিয়নে ১টি কামিল মাদ্রাসা, ১টি স্নাতক কলেজ, ২টি আলিম মাদ্রাসা, ৪টি মাধ্যমিক বিদ্যালয়, ১টি দাখিল মাদ্রাসা (বালিকা), ১টি নিম্ন মাধ্যমিক বিদ্যালয় ও ১০টি প্রাথমিক বিদ্যালয় রয়েছে।

শিক্ষা প্রতিষ্ঠান 
কলেজ
 মঈন উদ্দীন মেমোরিয়াল কলেজ
কওমী মাদ্রাসা
 হ্নীলা আল জামিয়াতুল ইসলামিয়া দারুস্ সুন্নাহ
 লেদা ইবনে আব্বাস মাদরাসা
আলিয়া মাদ্রাসা
রঙ্গীখালী দারুল উলুম কামিল মাদ্রাসা
হ্নীলা শাহ মজিদিয়া ইসলামিয়া আলিম মাদ্রাসা
জমিরিয়া দারুল কোরআন আলিম মাদ্রাসা, মৌলভীবাজার
মাধ্যমিক বিদ্যালয়

 হ্নীলা উচ্চ বিদ্যালয়
 হ্নীলা আলফালাহ্ একাডেমী
 হ্নীলা বালিকা উচ্চ বিদ্যালয়
 লেদা উচ্চ বিদ্যালয়

নিম্ন মাধ্যমিক বিদ্যালয়

 নাইক্ষ্যংখালী নিম্ন মাধ্যমিক বিদ্যালয় 

প্রাথমিক বিদ্যালয়
 আলী আকবর সরকারি প্রাথমিক বিদ্যালয়
 উলুচামরী সরকারি প্রাথমিক বিদ্যালয়
 জাদিমুরা এম আর সরকারি প্রাথমিক বিদ্যালয়
 নাইক্ষ্যংখালী সরকারি প্রাথমিক বিদ্যালয়
 পানখালী সরকারি প্রাথমিক বিদ্যালয়
 রঙ্গীখালী সরকারি প্রাথমিক বিদ্যালয়
 লেদা সরকারি প্রাথমিক বিদ্যালয়
 সুফিয়া সরকারি প্রাথমিক বিদ্যালয়
 হ্নীলা আদর্শ সরকারি প্রাথমিক বিদ্যালয়
 হ্নীলা বার্মিজ সরকারি প্রাথমিক বিদ্যালয়

যোগাযোগ ব্যবস্থা 
হ্নীলা ইউনিয়নে যোগাযোগের প্রধান সড়ক হল ঢাকা-চট্টগ্রাম-কক্সবাজার-টেকনাফ মহাসড়ক। সব ধরনের যানবাহনে যোগাযোগ করা যায়।

খাল ও নদী 
হ্নীলা ইউনিয়নের প্রধান খালগুলো হলো হ্নীলা খাল, রঙ্গিখালী খাল, লেদা খাল, দমদমিয়া খাল ও কেরুনতলি খাল। ইউনিয়নের পূর্ব সীমান্ত দিয়ে প্রবাহিত হচ্ছে নাফ নদী।

হাট-বাজার 
হ্নীলা ইউনিয়নের প্রধান ২টি হাট-বাজার হলো হ্নীলা বাজার এবং হ্নীলা মৌলভীবাজার।

দর্শনীয় স্থান 
 হ্নীলা বৌদ্ধ মন্দির
 নাফ নদীর তীর
 পানখালী'র ঢালা

উল্লেখযোগ্য ব্যক্তিত্ব

 মোহাম্মদ আলী (রাজনীতিবিদ), কক্সবাজার-৪ আসনের সাবেক সাংসদ সদস্য
 আ হ আ গফুর চৌধুরী, কক্সবাজার-৪ আসনের সাবেক সাংসদ সদস্য

আরও দেখুন 
 টেকনাফ উপজেলা
 টেকনাফ মডেল থানা
 কক্সবাজার জেলা

তথ্যসূত্র

বহিঃসংযোগ 

টেকনাফ উপজেলার ইউনিয়ন
সাবরাং ইউনিয়ন

সাবরাং বাংলাদেশের কক্সবাজার জেলার অন্তর্গত টেকনাফ উপজেলার একটি ইউনিয়ন। এটিই বাংলাদেশের সর্বদক্ষিণের স্থলভাগ।

আয়তন 
সাবরাং ইউনিয়নের আয়তন ১৫,৫৮২ একর (৬৩.০৬ বর্গ কিলোমিটার)।

জনসংখ্যা 
২০১১ সালের পরিসংখ্যান অনুযায়ী সাবরাং ইউনিয়নের লোকসংখ্যা ৪৬,৫১২ জন; এর মধ্যে পুরুষ ২৪,০৯২ জন এবং মহিলা ২২,৪২০ জন।

অবস্থান ও সীমানা 
টেকনাফ উপজেলার মূল ভূখণ্ডের সর্ব-দক্ষিণে সাবরাং ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৫ কিলোমিটার। এ ইউনিয়নের উত্তরে টেকনাফ সদর ইউনিয়ন, পশ্চিমে বঙ্গোপসাগর, দক্ষিণে বঙ্গোপসাগর ও বঙ্গোপসাগরের মাঝে সেন্টমার্টিন ইউনিয়ন এবং পূর্বে নাফ নদী ও মায়ানমারের রাখাইন প্রদেশ অবস্থিত।

প্রশাসনিক কাঠামো 
সাবরাং ইউনিয়ন টেকনাফ উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম টেকনাফ মডেল থানার আওতাধীন। এ ইউনিয়ন জাতীয় সংসদের ২৯৭নং নির্বাচনী এলাকা কক্সবাজার-৪ এর অংশ।

ওয়ার্ডভিত্তিক এ ইউনিয়নের গ্রামগুলো হল:

শিক্ষা 
সাবরাং ইউনিয়নের সাক্ষরতার হার ১৯.৫৪%। এ ইউনিয়নে ৪টি মাধ্যমিক বিদ্যালয় ও ৩টি দাখিল মাদরাসা ও ১১টি সরকারি প্রাথমিক বিদ্যালয় রয়েছে।

শিক্ষা প্রতিষ্ঠান 
 মাধ্যমিক বিদ্যালয়
 নয়াপাড়া আলহাজ্ব নবী হোসাইন উচ্চ বিদ্যালয়
 সাবরাং উচ্চ বিদ্যালয়
 শাহপরীরদ্বীপ হাজ্বী বশির আহমদ উচ্চ বিদ্যালয়
 সাবরাং উপকূলীয় রেডক্রিসেন্ট উচ্চ বিদ্যালয়

 মাদ্রাসা 
 আল-হোসাইনিয়া দাখিল মাদ্রাসা, মুন্ডারডেইল
 উম্মে সালমা বালিকা দাখিল মাদ্রাসা, নোয়াপাড়া
 গ্র্যান্ড সুলতান দাখিল মাদ্রাসা, আলীর ডেইল

যোগাযোগ ব্যবস্থা 
সাবরাং ইউনিয়নে যোগাযোগের প্রধান সড়ক হলো টেকনাফ-শাহপরীর দ্বীপ সড়ক। প্রধান যোগাযোগ মাধ্যম সিএনজি চালিত অটোরিক্সা ও বাস।

খাল ও নদী 
সাবরাং ইউনিয়নের পূর্ব সীমান্ত দিয়ে নাফ নদী প্রবাহিত হয়ে বঙ্গোপসাগরে মিশেছে এবং পশ্চিম পাশে রয়েছে খুরের মুখ (সাবরাং খাল) বঙ্গোপসাগর।

হাট-বাজার 
সাবরাং ইউনিয়নের প্রধান ৭টি হাট-বাজার হলো সিকদার পাড়া বাজার,সাবরাং ইউনিয়ন পরিষদ বাজার, নোয়া পাড়া বাজার, চান্দলী পাড়া বাজার, হারিয়াখালী বাজার, শাহপরীর দ্বীপ বাজার এবং মিস্ত্রী পাড়া বাজার।

দর্শনীয় স্থান 
 সাবরাং ট্যুরিজম পার্ক
 নাফ নদীর তীরস্থ নোয়া পাড়ায় অবস্থিত বিজিবি বিওপি সংলগ্ন পরিবেশ টাওয়ার
 শাহপরীর দ্বীপ ও জেটিঘাট
 সাউদার্ন পয়েন্ট রিসোর্ট, শাহপরীর দ্বীপ বিওপি সংলগ্ন বিজিবি নিয়ন্ত্রিত অবকাশকেন্দ্র
 নাফ নদীর মোহনা
 বঙ্গোপসাগর

জনপ্রতিনিধি 
 বর্তমান চেয়ারম্যান: নূর হোসেন

স্বাস্থ্য ব্যবস্থা 
সাবরাং ইউনিয়ন স্বাস্থ্য ও পরিবার কল্যাণ কেন্দ্র, ৬নং ওয়ার্ডের নোয়া পাড়া গ্রামে অবস্থিত।

এনজিও কার্যক্রম 
শেড, এসিএফ, ব্র্যাক, কোডেক, আরটিএমআই।

আরও দেখুন 
 টেকনাফ উপজেলা
 টেকনাফ মডেল থানা
 কক্সবাজার জেলা

তথ্যসূত্র

বহিঃসংযোগ 

টেকনাফ উপজেলার ইউনিয়ন
টেকনাফ সদর ইউনিয়ন

টেকনাফ সদর বাংলাদেশের কক্সবাজার জেলার অন্তর্গত টেকনাফ উপজেলার একটি ইউনিয়ন।

আয়তন 
টেকনাফ সদর ইউনিয়নের আয়তন ২৬,২৩৩ একর (১০৬.১৬ বর্গ কিলোমিটার)।

জনসংখ্যা 
২০২২ সালের জনশুমারি পরিসংখ্যান অনুযায়ী টেকনাফ সদর ইউনিয়নের লোকসংখ্যা ৬৪,৪৫৩ জন। এর মধ্যে পুরুষ ০০০ জন এবং মহিলা ০০০ জন।

অবস্থান ও সীমানা 
টেকনাফ উপজেলার মধ্যাংশে টেকনাফ সদর ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৪ কিলোমিটার। এ ইউনিয়নের দক্ষিণে সাবরাং ইউনিয়ন; পশ্চিমে বঙ্গোপসাগর ও বাহারছড়া ইউনিয়ন; উত্তরে হোয়াইক্যং ইউনিয়ন ও হ্নীলা ইউনিয়ন এবং পূর্বে হ্নীলা ইউনিয়ন, টেকনাফ পৌরসভা, নাফ নদী ও মায়ানমারের রাখাইন প্রদেশ অবস্থিত।

প্রশাসনিক কাঠামো 
টেকনাফ সদর ইউনিয়ন টেকনাফ উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম টেকনাফ মডেল থানার আওতাধীন। এ ইউনিয়ন জাতীয় সংসদের ২৯৭নং নির্বাচনী এলাকা কক্সবাজার-৪ এর অংশ।

ওয়ার্ডভিত্তিক এ ইউনিয়নের গ্রামগুলো হল:

শিক্ষা ব্যবস্থা 
টেকনাফ সদর ইউনিয়নের সাক্ষরতার হার ২৬.৫৪%।

 মাধ্যমিক বিদ্যালয়-২টি
 কারিগরি শিক্ষা-১টি
 নিম্ম মাধ্যমিক বিদ্যালয়-১টি
 দাখিল মাদ্রাসা-৩টি
 সরকারি প্রাথমিক বিদ্যালয়-৯টি
 বালিকা মাদ্রাসা-৩টি
 নূরানী মাদ্রাসা-৬২টি

শিক্ষা প্রতিষ্ঠান 
মাধ্যমিক বিদ্যালয়
 টেকনাফ বর্ডার গার্ড পাবলিক স্কুল
 লম্বরী মলকা বানু উচ্চ বিদ্যালয়
 টেকনাফ সরকারি টেকনিক্যাল স্কুল ও কলেজ
 স্কলারস স্কুল এন্ড কলেজ।

নিম্ন মাধ্যমিক বিদ্যালয়
 নতুন পল্লানপাড়া সরকারি নিম্ন মাধ্যমিক বিদ্যালয়

প্রাথমিক বিদ্যালয.
 ১নং ওয়ার্ড রাজার ছড়া সরকারি প্রাথমিক বিদ্যালয়
 ১নং ওয়ার্ড হাবির ছড়া সরকারি প্রাথমিক বিদ্যালয়
 ১নং ওয়ার্ড মিঠাপানির ছড়া সরকারি প্রাথমিক বিদ্যালয়
 ২নং ওয়ার্ড লেংগুর বিল সরকারি প্রাথমিক বিদ্যালয়
 ২নং ওয়ার্ড হাতিয়ার ঘোনা সরকারি প্রাথমিক বিদ্যালয়
 ২নং ওয়ার্ড লম্বরী সরকারি প্রাথমিক বিদ্যালয়
 ৩নং ওয়ার্ড তুলাতুলি সরকারি প্রাথমিক বিদ্যালয়
৪নং ওয়ার্ড নতুন পল্লান পাড়া সরকারি প্রাথমিক বিদ্যালয়
 ৫নং ওয়ার্ড মহেশখালীয়া পাড়া সরকারি প্রাথমিক বিদ্যালয়
 ৭নং ওয়ার্ড কচুবনিয়া এমপি বদি সরকারি প্রাথমিক বিদ্যালয়
 ৮নং ওয়ার্ড বড় হাবির পাড়া সরকারি প্রাথমিক বিদ্যালয়

 মাদ্রাসা সমূহ
 মুহাম্মদিয়া রিয়াদুল জন্নাহ দাখিল মাদ্রাসা, ৬নং ওয়ার্ড গোদার বিল
 ২নং ওয়ার্ড হামিদিয়া বালিকা মাদ্রাসা হাতিয়ার ঘোনা
 ৩নং ওয়ার্ড জাহালিয়া বালিকা মাদ্রাসা
 ৩ নং ওয়ার্ড লেংঙ্গুল বালিকা মাদ্রাসা 
 ৪নং ওয়ার্ড নতুন পল্লান পাড়া সুফিয়া নূরীয়া দাখিল মাদ্রাসা
 ৮নং ওয়ার্ড নাজির পাড়া বালিকা মাদ্রাসা

যোগাযোগ ব্যবস্থা 
টেকনাফ সদর ইউনিয়নে যোগাযোগের প্রধান সড়ক হল কক্সবাজার-টেকনাফ উপকূলীয় সড়ক। সব ধরনের যানবাহনে যোগাযোগ করা যায়।

খাল ও নদী 
টেকনাফ সদর ইউনিয়নের পূর্ব সীমান্ত দিয়ে প্রবাহিত হচ্ছে নাফ নদী এবং পশ্চিম পাশে রয়েছে বঙ্গোপসাগর।

হাট-বাজার 
টেকনাফ সদর ইউনিয়নের প্রধান প্রধান হাট-বাজারগুলো হল গোদার বিল গরুর বাজার, নতুন পল্লান পাড়া বটতলী বাজার, মিঠাপানির ছড়া বাজার এবং পর্যটন মোড় বাজার।

দর্শনীয় স্থান 
 নাইট্যং পাহাড়
 নাফ নদী
 বঙ্গোপসাগর
 মহেশখালিয়া পাড়া সৈকত
 লম্বরী সৈকত
 বটতলী বীচ পয়েন্ট
 মাতিনের কূপ
 স্থলবন্দর
 মেরিন ড্রাইভ সড়ক

জনপ্রতিনিধি 
 বর্তমান চেয়ারম্যান:  জিয়াউর রহমান জিহাদ

আরও দেখুন 
 টেকনাফ উপজেলা
 টেকনাফ মডেল থানা
 কক্সবাজার জেলা
 টেকনাফ ফায়ার সার্ভিস

তথ্যসূত্র

বহিঃসংযোগ 

টেকনাফ উপজেলার ইউনিয়ন
হোয়াইক্যং ইউনিয়ন

হোয়াইক্যং বাংলাদেশের কক্সবাজার জেলার অন্তর্গত টেকনাফ উপজেলার একটি ইউনিয়ন।

আয়তন 
হোয়াইক্যং ইউনিয়নের আয়তন ২৭,৮৫৯ একর (১১২.৭৪ বর্গ কিলোমিটার)। এটি টেকনাফ উপজেলার সবচেয়ে বড় ইউনিয়ন।

জনসংখ্যা 
২০২২ সালের পরিসংখ্যান অনুযায়ী হোয়াইক্যং ইউনিয়নের লোকসংখ্যা ৬৭,০৯১ জন। এর মধ্যে ৬৩,৭২২জন মুসলিম, ২,৯৪৪জন বৌদ্ধ, ৩৯৯জন হিন্দু, ১৭জন খ্রিস্টান ও ৯জন অন্যান্য ধর্মের অনুসারী।

অবস্থান ও সীমানা 
টেকনাফ উপজেলার সর্ব-উত্তরে হোয়াইক্যং ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৩৪ কিলোমিটার। এ ইউনিয়নের উত্তরে উখিয়া উপজেলার পালংখালী ইউনিয়ন; পশ্চিমে উখিয়া উপজেলার জালিয়াপালং ইউনিয়ন ও টেকনাফ উপজেলাধীন বাহারছড়া ইউনিয়ন; দক্ষিণে টেকনাফ সদর ইউনিয়ন ও হ্নীলা ইউনিয়ন এবং পূর্বে হ্নীলা ইউনিয়ন, নাফ নদী ও মায়ানমারের রাখাইন প্রদেশ অবস্থিত।

প্রশাসনিক কাঠামো 
হোয়াইক্যং ইউনিয়ন টেকনাফ উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম টেকনাফ মডেল থানার আওতাধীন। এ ইউনিয়ন জাতীয় সংসদের ২৯৭নং নির্বাচনী এলাকা কক্সবাজার-৪ এর অংশ।

ওয়ার্ডভিত্তিক এ ইউনিয়নের গ্রামগুলো হল:

শিক্ষা ব্যবস্থা 
হোয়াইক্যং ইউনিয়নের সাক্ষরতার হার ২১.১৪%। এ ইউনিয়নে ৩টি মাধ্যমিক বিদ্যালয়, ৩টি দাখিল মাদ্রাসা ও ১৬টি প্রাথমিক বিদ্যালয় রয়েছে।

শিক্ষা প্রতিষ্ঠান 
মাধ্যমিক বিদ্যালয়
 আলহাজ্ব আলী আছিয়া উচ্চ বিদ্যালয়
 কানজরপাড়া উচ্চ বিদ্যালয়
 নয়াবাজার উচ্চ বিদ্যালয়
প্রাথমিক বিদ্যালয়
 উনছিপ্রাং সরকারি প্রাথমিক বিদ্যালয়
 উলুবনিয়া জামান সখিনা সরকারি প্রাথমিক বিদ্যালয়
 কাটাখালী সরকারি প্রাথমিক বিদ্যালয়
 কানজরপাড়া সরকারি প্রাথমিক বিদ্যালয়
 কেরুণতলী সরকারি প্রাথমিক বিদ্যালয়
 খারাংখালী সরকারি প্রাথমিক বিদ্যালয়
 ঝিমংখালী সরকারি প্রাথমিক বিদ্যালয়
 দৈংগ্যাকাটা সরকারি প্রাথমিক বিদ্যালয়
 নয়াপাড়া সরকারি প্রাথমিক বিদ্যালয়
 নয়াবাজার সরকারি প্রাথমিক বিদ্যালয়
 মহেশখালিয়াপাড়া সরকারি প্রাথমিক বিদ্যালয়
 রোজারঘোনা সরকারি প্রাথমিক বিদ্যালয়
 লাতুরীখোলা তালেব বাহার সরকারি প্রাথমিক বিদ্যালয়
 হরিখোলা শিশু কল্যাণ সরকারি প্রাথমিক বিদ্যালয়
 হাজী মোহাম্মদ হোছেন সরকারি প্রাথমিক বিদ্যালয়
 হোয়াইক্যং সরকারি প্রাথমিক বিদ্যালয়

যোগাযোগ ব্যবস্থা 
হোয়াইক্যং ইউনিয়নে যোগাযোগের প্রধান সড়ক হল ঢাকা-চট্টগ্রাম-কক্সবাজার-টেকনাফ সড়ক। সব ধরনের যানবাহনে যোগাযোগ করা যায়।

ধর্মীয় উপাসনালয় 
হোয়াইক্যং ইউনিয়নে ৭৬টি মসজিদ, ১টি মন্দির ও ৫টি বিহার রয়েছে।

খাল ও নদী 
হোয়াইক্যং ইউনিয়নের পূর্ব সীমান্ত দিয়ে প্রবাহিত হচ্ছে নাফ নদী।

হাট-বাজার 
হোয়াইক্যং ইউনিয়নের প্রধান ২টি হাট-বাজার হল হোয়াইক্যং বাজার এবং মিনা বাজার।

দর্শনীয় স্থান 
 কুদুম গুহা
 তৈংগ্যার পাহাড়
 কুঠি পাহাড়
 নাফ নদী

জনপ্রতিনিধি 
 বর্তমান চেয়ারম্যান: নুর আহমদ আনোয়ারী

আরও দেখুন 
 টেকনাফ উপজেলা
 টেকনাফ মডেল থানা
 কক্সবাজার জেলা

তথ্যসূত্র

বহিঃসংযোগ 

টেকনাফ উপজেলার ইউনিয়ন